**З А П И С Н И К**

од 50-та седница на Советот на Општина Аеродром, одржана на 11.12.2024 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Милка Тримчевска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Филип Василески | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9.Лидија Стаменкова | 25. Дејан Ристовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Антонио Петковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Претседателот отвори расправа по однос на дневниот ред

Претседателот извести дека се доставени предлог точки за дополнување на дневниот ред

Од страна на Градоначалникот

1. Предлог-одлука за давање согласност за вршење на патерно уредување на Сквер позади ТЦ “Капитол“ (санација, рехабилитација на постојна партерна површина на територија на Општина Аеродром).
2. Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 807 КО Кисела Вода 2)

Претседателот отвори расправа по однос на предлозите.

Бидејќи никој не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-одлука за давање согласност за вршење на патерно уредување на Сквер позади ТЦ “Капитол“ (санација, рехабилитација на постојна партерна површина на територија на Општина Аеродром).**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 807 КО Кисела Вода 2)**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред, а пред точката Советнички прашања.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

Претседателот го стави на гласање **дневниот ред со дополнувањето**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

 Се констатира дека дневниот ред за 50-та седница е усвоен

**Се премина на точките од дневниот ред**

**1-ва точка- Предлог-одлука за измена на распоредот на средствата во Буџетот на ОА за 2024 година.**

**Претседателот најнапред отвори расправа по поднесените амандмани.**

**Поднесени се 2 амандмани од страна на градоначалникот.**

Амандман, поднесен од Градоначалникот- архивски број 09-380/1 од 11.12.2024 година. **Предлагачот даде образложение** дека се работи за Амандман кој што се однесува за пренамена на средствата со цел завршување на тековната година во делот со буџетот.

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

 Се констатира дека амандманот е усвоен

Амандман, поднесен од Градоначалникот- архивски број 09-381/1 од 11.12.2024 година.

**Предлагачот даде образложение** дека овој Амандман се однесува за дообезбедување на средства за потребите за подмирување за регрес за наставниците во Основните училишта во Општината.

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

 Се констатира дека амандманот е усвоен

Бидејќи никој повеќе не бара збор Претседателот го заклучи претсресот и ја стави на гласање **Предлог-одлука за измена на распоредот на средствата во Буџетот на ОА за 2024 година.**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

 Се констатира дека точката е усвоена

**2-ра точка-Предлог-одлука за именување на претставник од Општина Аеродром во училишниот одбор на ООУ “Лазо Ангеловски“ на Општина Аеродром**

**Претставник од надлежната комисија** се произнесе и напомена дека комисијата се состана на седница и беше разгледано барањето на Општинското Основно Училиште “Лазо Ангеловски“.Претставникот на комисијата напомена дека по завршувањето на 3 годишниот мандат на г-дин Бобан Јовановски, истиот беше предложен да го продолжи мандатот како член на училишниот одбор во училиштето.На седницата биле присутни 4ца Советници кои што гласаа со 2 гласа ЗА и 2 гласа воздржани,отука претставникот на комисијата предложи оваа точка да биде разгледана на Седница на Советот.

**Советникот Милутин Ристевски се јави за збор** и напомена дека се работи за училиште кое што деновиве е актуелно во јавноста по еден проблем кој што трае 3 години. Советникот праша дали членот на училишниот одбор доставува навремено информации до Општината за состојбите во училиштето, особено со проблемот со овој ученик, но и со други ученици. Советникот напомена дека не е лошо овој проблем малку подетално да се образложи и праша дали Општината има било какви информации со решавањето на овој проблем, дали има информации што е превземено од страна на надлежните институции во конкретниов случај Министерството за образование, центарот за социјални работи.До каде е решавањето на овој проблем.

**Градоначалникот Дејан Митески** одговори дека комуникација со членот на училишниот одбор имаат, наставата е продолжена, бојкотот на родителите е прекинат. Градоначалникот напомена дека лично имал средба со советот на родители каде што разговарале во однос на актуелната ситуација, пр/енесен е ставот на Министерството за образование, Центарот за социјални работи, бирото за развој и Државниот просветен инспекторат. Градоначалникот напомена дека имало барање од родителите кое било пренесено до сите овие институции и истото се удоволило. Исто така Градначалникот напомена дека не би одел во детали имајќи ја во предвид сензитивноста и дека се работи за малолетник и би сакал да го зачува неговиот интегритет, активности согласно надлежностите се превземаат и се надева дека во скоро време ќе има подобрување на ситуацијата.

**ГЛАСАА: ЗА – 15 советници ПРОТИВ –нема ВОЗДРЖАНИ-нема**

**Се констатира дека точката е усвоена**

**3-та точка**-**Предлог-одлука за утврдување бесправен објект за кој може да се изврши вклопување во урбанистичко-планска документација (објект бр. 1 на КП 1046/5 КО Кисела Вода 2).**

**ГЛАСАА: ЗА – 21советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка-Предлог-одлука за давање согласност за вршење на партерно уредување на Сквер позади ТЦ “Капитол“ (санација, рехабилитација на постојна партерна површина на територија на Општина Аеродром)..**

**Претставник од Општинска администрација даде образложение по однос на точката**

**Советникот Васе Канзуров се јави за збор** и даде една мала сугестија до службите кои што ќе ја изработуваат спецификацијата, од другата страна на Трговскиот Капитол, на дел од гаражите им тече вода и уште една интервенција во однос на дупките за вентилација не бил ставен лимен покрив. Советникот напомена кога ќе ссе изработува спецификацијата да се предвидат овие работи и во договорот да се стави клаузула за заштита на интересите на Општината и јавните пари во однос на евентуално течење во гаражите при невреме.

**Советникот Дејан Ристовски се јави за збор** и праша дали се работи за истиот сквер кој што имал договор со пирамид билдинг кој што требаше да го реновира и праша што се случи со тоа.

**Градоначалникот одговори**  дека во однос на таа постапка имало склучено договор кој што бил планиран да се обезбедат средстваод задолжувањата од постапката за обврзница за која што не добиле согласност од Министерството и од Владата, таа постапка се поништила и од таа причина што не беа обезбедени средтсва договорот се раскинал.

**Советникот Дарко Масларковски се јави за збор** и праша дали имаме донатор кој што ќе го прави тоа или Општината со свои средства ќе го прави истото

**Градоначалникот одговори** дека ова е дел од Проектите со кои аплицираше Општина Аеродром во Владата кои што се дел од средствата од Унгарскиот кредит.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 807 КО исела Вода 2)**

**Градоначалникот даде образложение по однос на точката.**

**ГЛАСАА: ЗА – 23 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** **–Советнички прашања**

**Советникот Милутин Ристески постави прашање-**Се однесува на еден проблем поврзан со условите за живеење на заедницата на станари на зградата бр.7 на булевар Јане Сандански. Се работи за проблем кој што е пријавен до инспекторатот на Општина Аеродром, во приземјето на објектот има 3 угостителски објекти кои што имаат проблеми со поставувањето на урбаната опрема пред угостителските објекти, се јавува некакво течење на одводни цевки во подрумот на станарите, еден од објектите е pet-friendly и служи како локал каде што домашни миленичиња може слободно да доаѓаат што е сосема коректно, меѓутоа забелешката на станарите е што покрај домашните миленичиња тука се вртат од страна на персоналот и улични кучиња кои што се присутни во околината и што овој локал го претвара во стационар што реално не му е намената. Станарите имаат реагирано повеќе пати, имам информација дека од Општината испратени се инспекциските служби дека има решение за отсранување на урбаната опрема, има ситуација да дел од доградбата на еден од објектите е исто предмет на легализација, така им било кажано на станарите од оваа зграда и отука се поставува прашањето дали е решен овој предмет за легализација, бидејќи ако е нелегален делот што е дограден ќе треба да се урне. Очекувам малку повеќе информации за овој проблем и ме интересира до каде е неговото решавање.

-Прашање поврзано со проектите поврзани со Унгарскиот кредит, пред неколку седници поставив прашање со кои проекти Општина Аеродром има аплицирано во Министерството за локална самоуправа и од Градоначалникот добив усен одговор, добив ветување и за писмен одговор бидејќи имав низа потпрашања, но писмениот одговор не го добив што не е лошо да се дополни. Сега ќе го дополнам со ново прашање , бидејќи помина време од тогаш сега не е прашањето со кои проекти аплициравме, туку кои проекти се одобрени од страна на Министерството за локална самоуправа и кои проекти на тој начин ќе бидат финансирани за изградба во следната 2025 година.

**Советникот Дејан Ристовски постави прашање-**Колкав е процентот на рекунструкција и реализација на детските игралишта низ Општината, знаејќи дека беше приоритет на новиот Градоначалник кој стапи во функција после Тимчо Муцунски.

-Како Општина Аеродром им помогнала на спортистите кога ја нема исплатено ветената помош која што самата ја понудила. Дали воопшто се планира исплаќање на оваа помош за спортистите и ако се планира дали ќе биде во оваа буџетска година.

**Советникот Дарко Масларковски постави прашање-** Известен сум од страна на закупници од ТЦ Бисер, до инспекциските служби е ова, зошто не постапуваат по издадените решенија кои што се за отстранување на опремата во трговскиот центар. Тие решенија се веќе стари и зошто не се постапува по нив, дури самите се нудат доколку Општината не е во можност финансиски тоа да го плати би биле спремни самите тие да го платат.

-Дали ќе се исплатуваат оние стари и кога би било, дали оваа година или за следната година треба да ги очекуваат луѓето, сите од детска заштита, од спорт, култура се што имаме ние како Совет и Општина ветено дека ќе ги финансираме, а не се финансирани голем дел од нив. Поготово тие што се од социјална заштита, овие здруженија и Проекти се застанати, конкретно за проектот Заиграј со нас се намалени бројот на часови и е скратено пливањето. Дали ќе им биде исплатено оваа година и бидејќи ќе бидеме засилени од Централната власт за инфраструктурни проекти, дали ние тогаш со средствата кои што ги имаме ќе можеме посилна поддршка да дадеме на културата, спортот и детската заштита.

-Имаше некои најави за новогодишно украсување на Општината, бидејќи веќе сме 11 декември, прашувам до каде и каде ќе биде тоа,колку ќе ги чини Аеродромци, всушност дали имаме буџет за тоа. Од која ставка паѓа и дали ќе биде некоја донација, кога ќе почне реализацијата и кога ќе биде тоа завршено.

-Дали е можно да се направи иако не е во проект, позади Мичурин има неасфалтиран дел на улица бр. 710, дали може ако не асфалтирање да добие ново тампонирање од страна на Општината.

-Дали размислуваме и дали се предвидени изведба на слеани тротоари каде што се потребни и за луѓето со попреченост, за велопедистите и сл.

**Советничката Вангелина Мојаноса постави прашање-**Сакам до вас Градоначалник да се обратам лично, имав поставено прашања околу реализацијата на планираните засадени садници т.е 100.000м2 паркови и зеленило и 15.000 дрвја на територијата на Општина Аеродром, каде што поставив прашање колку Општината има засадено и добив одговор кој вели дека одделението за комунални работи и заштита на животната средина не одговара на прашања поврзани со изборни кампањи на политички партии. Секогаш програмата која што сметаат граѓаните дека е подобра и го даваат гласот и очекуваат дека тие активности што се планирани во програмата ќе бидат реализирани, можеби не целосно меѓутоа ќе бидат реализирани и тоа значи дека 18.000 гласови кои што го дадоа гласот за таа програма сакаат да добијат одговор што е направено. Овој ист одговор се однесува и до самите граѓани, а знаеме дека и позицијата и тие кои што добиваат и оние кои што сме во опозиција имаме одговорност кон граѓаните околу реализацијата на овие активности, затоа што вие кои што сте позиција треба да реализирате, а доколку не се реализира ние како опозиција треба постојано да прашуваме зошто не е реализирано.Отука ме загрижи одговорот затоа што сметам дека службите не треба да даваат вакви одговори. Поставив прашање и за паркот, до каде е, дали има план за активности и како ќе биде динамиката за реализација. Добив одговор дека Општина Аеродром ќе продолжи со реализација на проектот за изградба на паркот Радост и истиот ќе биде завршен во наредниот период. Кој е тој нареден период? Далу службите треба да ни даваат како Советници вакви одговори кои треба да ги проследиме до граѓаните.

-Бидејќи сме на почетокот од зимскиот период кога од повеќе Европски метеоролошки станици добиваме разни информации дека не очекува зима во која што ќе има повеќе снег и мраз. Сакам да прашам дали ние како Општина сме подготвени за престојната зима, да можеме да ги контролираме и одржуваме сите делови кои што треба да ги контролира и одржува Општина Аеродром, мислам на улиците, тротоарите, коловозите кои што припаѓаат на нашата Општина.

-Знаеме дека месните заедници во нашата Општина работат најчесто во бараки, немаат цврста градба. Сакам да прашам дали Општината размислува, планира нешто затоа што сепак таму работат наши граѓани кои што треба да имаат минимални услови за работа. Дали Општината размислува во наредниот период со планирањето на буџетот да ги подобри условите во тие месни заедници и во истите може да се планираат некои активности во кои би можеле во попладневните часови да се реализираат од страна на невладини организации или здруженија, посебно за работа со деца.

**Советничката Сузана Делева постави прашаање-**На 48-ма седница поставив прашање до каде е реконструкцијата на детските игралишта, бидејќи беше дадено ветување дека детските игралишта ќе се завршат со реконструкција до крајот на Септември месец.Тогаш укажав дека по мое лично видување на некои од игралиштата видов дека дел од нив воопшто не се отпочнати со реконструкција. Прашањето мое беше колку вкупно детски игралишта се обновени до крајот на септември кој што Општината го даде како краен рок на реконструкција на сите 56 детски игралишта и ако не се завршени до тој период која е причината што не се завршени и дали Општината си дала дополнителен рок да ги заврши тие игралишта и кој е тој рок.

-Прашање кое го поставив на 48-ма седница беше прашањето во врска со тоа колку на територијата на Општина Аеродром се лоцирани поголеми диви депонии. Добив одговор од Директорот на Јавното претпријатие за комунални дејности кој што одговорот беше дека во изминатиов период Општината секојдневно интервенира и рачистува диви депонии. Јас од овој одговор не сум задоволна, бидејќи истово прашање го поставив лани на една од седниците и од тогашниот раководител на одделението за комунални работи ми беше конкретно одговорено дека до периодот 15.11.2023 година на територијата на Општина Аеродром биле лоцирани 10 поголеми депонии и дека истите биле расчистени. Ве молам конкретно Јавното претпријатие за комунали дејности да ми даде одговор колку депонии до денот на поставувањето на прашањето поголеми се расчистени и локациите на тие депонии.

-Прашање од граѓани кои што живеат во една од трите кули , мислам дека е кула број.72 која се наоѓа во непосредна близина на поранешната слаткарница Стела. Нивното прашање и забелешка до Општинските служби е по однос на хигиената која се наоѓа на платото која што ги поврзува трите кули, забележуваат дека службите на Општината воопшто не се излезени на лице место. Забелешката нивна се однесува дека сите пристапни патеки кои што доаѓаат до влезовите на овие 3 згради иако имаат улично осветлување, тие сијалици воопшто не функционираат подолг временски период. Станува збор за патеката од зградата која што се движи низ паркот и доаѓа до продавницата на Стокомат, потоа другата патека е патеката од нивната зграда која што оди преку паркот, паркингот па оди до Капитол и третата патека се движи низ паркингот, паркот па доаѓа до ОУ Ѓорѓија Пулевски. Замолуваме Јавното претпријатие да излезе на лице место на терен.

-Прашање за акцијата која што ја превзема Општина Аеродром и што е за поздравување, а е во врска со обезбедување на поголеми паркинг места со дислокација на хаварисаните возила. Ние не слушнавме од службите дали таа акција е сеуште во тек, ако е во тек не слушнавме дали дала некакви резултати таа акција, дали граѓаните ги дислоцираат веќе своите возила ако на било каков начин се известени од страна на Општината да ги дислоцираат тие возила или таа акција е завршена. Ако акцијата е завршена тогаш Општината на писмено да ме извести колку стари хаварисани возила се дислоцирани, колку со нивната дислокација нови паркинг места се отворени и ако се веќе дислоцирани тие возила од страна на граѓаните, дали Општината обезбедила простор каде граѓаните че ги оставаат тие возила.

**Советникот Даниел Самарџиски постави прашање-**Сакам да потсетам дека не ми е одговорено на Советничко прашање кое што беше поврзано со мој предлог архивски доставен до комисијата за награди и признанија.

-Прашање кое доаѓа од една Иницијатива од жители на зградите 89,91,107 и 109 кој се засегнати со поставените контејнери на средиа на улицата. Улицата е сервисна улица која е во надлежност на нашата Општина, а контејнерите се ставени на средина и им пречат на луѓето. Граѓаните сметаат дека тие истите треба да бидат вратени во боксовите што се направени уште во 1982 година.

**Советникот Љупчо Недески постави прашање-**Што се случува со кошаркарскиот клуб МЗТ СКОПЈЕ- Аеродром, 3 години од оваа говорница ние поставуваме прашања, бараме одговори, бараме извештаи за работењето бидејќи клубот е под Општината. Кога може сите здруженија на граѓани кои поднесуваат иницијативи за било каква финансиска помош да доставуваат извештаи секоја година за сработеното, може и МЗТ Скопје кој е под надлежност на Општината да докаже каде се тие исти пари потрошени. Од граѓаните секојдневно добиваме информации дека клубот е задолжен, сметката е блокирана, се должи за плани исл. Дали Општината имабило каква информација што се случува со клубот. Треба да видиме што се случува во клубот, дали клубот доставува извештаи до Општината и зошто тие извештаи не се доставуваат до нас.

Дневниот ред беше исцрпен.

Со тоа заврши 50-та седница на Советот на Општина Аеродром.

Претседател на Совет

 на Општина Аеродром

 Антонио Петковски